Echipa spaniolă Las Palmas a încheiat la egalitate joi seara, pe teren propriu, scor 2-2, cu formaţia Betis Sevilla, în etapa a 36-a din La Liga, potrivit news.ro
Betis a deschis scorul pe Estadio Gran Canaria prin autogolul lui Mika Marmol, din minutul 21. Gazdele au egalat după numai şase minute, când a înscris Alex Suarez. Andaluzii au preluat conducerea în minutul 49, cu reuşita lui Ayoze Perez, însă Alberto Moleiro a egalat pentru gazde, în minutul 64, şi Las Palmas – Betis Sevilla s-a încheiat 2-2.
Betis Sevilla are 56 de puncte şi ocupă locul 6 în La Liga, în timp ce Las Palmas e pe locul 14, cu 38 de puncte.